CELEX: C2005/115/03
Language: sk
Date: 2005-05-14 00:00:00
Title: Rozsudok Súdneho dvora (tretia komora) z 3. marca 2005 vo veci C-32/03 (návrh na začatie prejudiciálneho konania podaný Højesteret): I/S Fini H proti Skatteministeriet (Šiesta smernica o DPH — Postavenie osoby podliehajúcej dani — Právo na odpočet — Likvidácia — Priama a bezprostredná súvislosť — Činnosti zahrnuté do súhrnu predmetu podnikania)

14.5.2005   
            
            
               SK
            
            
               Úradný vestník Európskej únie
            
            
               C 115/2
            
         
      ROZSUDOK SÚDNEHO DVORA
   
   (tretia komora)
   z 3. marca 2005
   vo veci C-32/03 (návrh na začatie prejudiciálneho konania podaný Højesteret): I/S Fini H proti Skatteministeriet (1)
   
   (Šiesta smernica o DPH - Postavenie osoby podliehajúcej dani - Právo na odpočet - Likvidácia - Priama a bezprostredná súvislosť - Činnosti zahrnuté do súhrnu predmetu podnikania)
   (2005/C 115/03)
   Jazyk konania: dánčina
   Vo veci C-32/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Højesteret (Dánsko) z 22. januára 2003 a doručený Súdnemu dvoru 28. januára 2003, ktorý súvisí s konaním: I/S Fini H proti Skatteministeriet, Súdny dvor (tretia komora), v zložení: predseda tretej komory A. Rosas, sudcovia A. Borg Barthet, J.-P. Puissochet, J. Malenovský a U. Lõhmus (spravodajca), generálny advokát: F. G. Jacobs, tajomník: H. von Holstein, zástupca tajomníka, vyhlásil 3. marca 2005 rozsudok, ktorého výrok znie:
   Článok 4 ods. 1 až 3 Šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, v znení smernice Rady 95/7/ES z 10. apríla 1995, musí byť vykladaný v tom zmysle, že osoba, ktorá ukončila hospodársku činnosť, ale ktorá pokračuje v platení nájmu a platieb za služby súvisiace s nájmom nebytových priestorov slúžiacich pre túto činnosť z dôvodu skutočnosti, že nájomná zmluva obsahuje klauzulu nevypovedateľnosti, je považovaná za osobu podliehajúcu dani v zmysle tohto článku a môže si odpočítať DPH zo súm už zaplatených, pokiaľ existuje priama a bezprostredná súvislosť medzi vykonanými úhradami a hospodárskou činnosťou a ak je preukázaná absencia podvodného alebo účelového úmyslu.
   
      (1)  Ú. v. EÚ C 83, 5.4.2003